93.4fm – Radio Namakwaland – Die beste in die weste. » Dag 12 Woensdag 23 Mei
Dag 12 Woensdag 23 Mei19 Feb 2013 by admin
0 CommentVroegoggend was daar ‘n paar dapperes wat met die oopmaak van die park se hek gereed was om ‘n paar diere te gaan soek. Die vroeg opstaan is sommer gou gou beloon toe Koos Muller die Leeuwyfie reg langs die pad opmerk. Die kameras het gekliek en genoeg fotos is geneem. Moet nou nie die wildsbokke en kameelperde vergeet nie. Daar was genoeg van alles en die opgewondenheid was groot.
Ontbyt is verskuif na 9 uur sodat daar eers in die veld gekuier kan word en na ontbyt het Petra vir ons die oggend toewyding waargeneem. Sy boodskap was uit Prediker 9 en het ons daarop gewys dat God wil hê dat ons dit moet geniet.
Ons eskepades met die Park bestuur van die vorige aand is vroegoggend uitgesorteer en almal kon gemaklik en vol vreugde die dag aanpak.
Die groeplede het elkeen op sy eie beweeg en moes net sorg dat hulle voor sononder by Halali is.
Meeste van ons toerlede was gelukkig genoeg om Leeus Olifante, Renosters en al die boksoorte te sien. Vir almal was die dag een groot bederf.
Vanaand sal daar sekerlik weer laataand by die watergat gekuier word. Môre is dit die voorlaaste dag van die toer en die laaste dag in die Etosha Panne. Dit beteken elke minuut moet uitgekoop word.
Baie dankie vir al die boodskappies. Ons lees dit vir die groep voor en hulle geniet dit geweldig.
25/07/2017, 12:30 am